stanford-oval/wikipedia huggingface dataset:
หมาผัวโต้วฟู
ศัพทมูลวิทยา

"หมา" ย่อมาจาก หมาจึ (麻子; mázi) ซึ่งแปลว่า หลุมสิว และ "ผัว" เป็นพยางค์แรกของ (婆婆; pópo) แปลว่า หญิงชราหรือยาย ดังนั้น หมาผัว (麻婆) คือ หญิงชราที่มีใบหน้าเป็นสิว (หน้าปรุ) ซึ่งแปลได้ว่า "เต้าหู้ยี้ของยาย"
ตามตำราอาหารเสฉวนของนางเจียง "ยูจีน อู๋ บรรณารักษ์แห่งห้องสมุดฮาร์วาร์ด-ย่านจิง ผู้เติบโตขึ้นมาในเฉิงตู อ้างว่าเมื่อเป็นเด็กนักเรียน เขาเคยกิน "เต้าหู้ยายหน้าปรุ" หรือ หมาผัวโต้วฟู ที่ร้านอาหารที่ดำเนินการโดย หญิงชราที่มีใบหน้าเป็นสิวต้นตำรับเอง เป็นอาหารตามสั่งและระบุขนาดของจานได้ ซึ่งปรุงในห้องครัวที่เปิดโล่งในห้องอาหาร มีความสด หอม เผ็ดร้อน และเผ็ดชา"
หมาผัวโต้วฟูได้รับนำเข้าไปในประเทศญี่ปุ่น และเป็นที่นิยมโดยเชฟ เฉิน เจี้ยนหมิน (陈建民; Chen Kenmin) ลูกครึ่งชาวจีน-ญี่ปุ่น และโดยเฉิน เจี้ยนอี้ (陳建一; Chen Kenichi) ลูกชายของเขา ผู้ทำให้อาหารจานนี้เป็นที่นิยมมากขึ้นเนื่องจากเป็นหนึ่งในเมนูที่เขาทำประจำในรายการโทรทัศน์ยุทธการกระทะเหล็ก
ในประเทศไทยบางครั้งอาจเรียก เต้าหู้ผัดพริกเสฉวน
ลักษณะเฉพาะ

หมาผัวโต้วฟูแท้ ๆ มีรสเผ็ดมากด้วยการผสมทั้งความเผ็ดแบบ "รสเผ็ดร้อน" จากพริก และ"รสหมาล่า" (ความเผ็ดชาที่ลิ้นและปาก) จากพริกไทยเสฉวน (ฮวาเจียว) ที่เป็นลักษณะเฉพาะของอาหารจีนเสฉวน ซึ่งให้ความรู้สึกของอาหารแต่ละจานด้วยความคิดหลักอธิบายโดยพ่อครัวด้วยการใช้คำคุณศัพท์ภาษาจีน 7 คำ คือ หมา (麻; má) (ชา), ล่า (辣; là) (เผ็ด), ทั่ง (烫: tàng) (ร้อน), เซียน (鲜; xiān) (สด), เนิ่น (嫩; nèn) (นุ่ม) , เซียง (香; xiang) (หอม) และ ชู่ (酥: sū) (ขุย) ในปัจจุบันนอกประเทศจีนสามารถหาหมาผัวโต้วฟูได้ไม่ยาก แต่ในรูปแบบและรสชาติที่แท้มักหาได้เฉพาะในร้านอาหารจีนเสฉวนที่ไม่ดัดแปลงอาหารเท่านั้น
รูปแบบอื่น

หมาผัวโต้วฟูยังสามารถพบได้ในร้านอาหารในมณฑลอื่น ๆ ของจีน เช่นเดียวกับในญี่ปุ่นและเกาหลีที่มีการปรับรสชาติให้เข้ากับรสนิยมท้องถิ่น หรือรสทางตะวันตก ซึ่งมักจะมีการเปลี่ยนแปลงอย่างมาก โดยลดความเผ็ดลง เกิดขึ้นโดยเฉพาะในร้านอาหารจีนที่ไม่เชี่ยวชาญในอาหารเสฉวน ในอาหารจีนแบบอเมริกันบางครั้งทำโดยไม่มีเนื้อสัตว์เพื่อดึงดูดผู้ทานมังสวิรัติ โดยใช้เห็ดหอม เห็ดที่กินได้ชนิดอื่น หรือโปรตีนทดแทนเนื้อสัตว์จากพืช
ระเบียงภาพ

หมาผัวโต้วฟู ในฮ่องกง
หมาผัวโต้วฟูในโคเบะ ญี่ปุ่น
หมาผัวโต้วฟูแบบบ้าน ๆ
ดูเพิ่ม

อาหารจีน
รายชื่ออาหารจากเต้าหู้
อาหารเสฉวน
หลิน หยงฉิง

หลิน หยงฉิง
 (เกิดเมื่อวันที่ 24 ธันวาคม ค.ศ. 1992) เป็นนักกีฬาว่ายน้ำจากประเทศจีน เคยเข้าร่วมการแข่งขันโอลิมปิกฤดูร้อน 2016 กีฬาว่ายน้ำประเภทชาย 4 x 100 เมตร ท่าฟรีสไตล์
สรุปเหรียญพาราลิมปิกฤดูร้อน 2016

ตารางเหรียญ ของการแข่งขัน พาราลิมปิกฤดูร้อน 2016 จะจัดอันดับชาติที่มีส่วนร่วมของ คณะกรรมการพาราลิมปิกแห่งชาติ (NPCs) โดยตัวเลยของเหรียญทองที่ชนะโดยนักกีฬาของพวกเขาระหว่างการแข่งขัน. พาราลิมปิก 2016 จัดขึ้นเป็นครั้งที่ สิบห้า, การแข่งขันทุกสี่ปีจะที่มี ทางกายภาพ และ ความบกพร่องทางสติปัญญา. การแข่งขันจะจัดขึ้นใน รีโอเดจาเนโร, บราซิล, ตั้งแต่วันที่ 7 กันยายน ถึง 18 กันยายน พ.ศ. 2559.
กว่า 4,300 นักกีฬา, เป็นตัวแทนของคณะกรรมการพาราลิมปิก 159 ชาติ (NPCs), เข้าร่วมการแข่งขันใน 528 ประเภทใน 21 ชนิดกีฬา. นี่ถือเป็นตัวเลขสูงสุดของนักกีฬาและสมาชิกคณะกรรมการพาราลิมปิกที่เคยเข้าแข่งขันในกีฬาพาราลิมปิกเกมส์.
ดูเพิ่ม

สรุปเหรียญโอลิมปิกฤดูร้อน 2016
แหล่งข้อมูลอื่น

คณะกรรมการพาราลิมปิก
แม่แบบ:ตารางเหรียญพาราลิมปิกเกมส์
หม่อมหลวงจักรานพคุณ ทองใหญ่

| หม่อมหลวงจักรานพคุณ ทองใหญ่ |
| --- | --- |
เกิด: หม่อมหลวงจักรานพคุณ ทองใหญ่ กรุงเทพฯ ประเทศไทย
เสียชีวิต: ถึงแก่กรรมแล้ว
สัญชาติ: ไทย
มีชื่อเสียงจาก: นักวิชาการทางการเกษตร นักเขียน
บิดามารดา: หม่อมราชวงศ์จักรทอง ทองใหญ่   ศาสตราจารย์ ท่านผู้หญิงนพคุณ ทองใหญ่ ณ อยุธยา
หม่อมหลวงจักรานพคุณ ทองใหญ่  นักวิชาการทางการเกษตรชาวไทย ซึ่งมีผลงานทางการเกษตรมากมายและยังเป็นนักเขียนชาวไทย   เป็นบุตรชายของหม่อมราชวงศ์จักรทอง ทองใหญ่ โอรสของพลตรี หม่อมเจ้าทองฑีฆายุ ทองใหญ่ และหม่อมลุดมิลา ทองใหญ่ ณ อยุธยา อดีตรัฐมนตรีกระทรวงเกษตรในสมัยของจอมพลถนอม กิตติขจร กับ ศาสตราจารย์ ท่านผู้หญิงนพคุณ ทองใหญ่ ณ อยุธยา  มีพี่น้อง 4 คน คือ
หม่อมหลวงประจักษศิลป ทองใหญ่  (2482-30 ตุลาคม 2564)
หม่อมหลวงนีลนารา ชิโมมุระ (ทองใหญ่)
หม่อมหลวงจักรานพคุณ ทองใหญ่
ผู้ช่วยศาสตราจารย์ ดร.หม่อมหลวงสุนทรานี  ทองใหญ่
หม่อมหลวงจักรานพคุณ ทองใหญ่  ได้เข้ารับการศึกษาในระดับปริญญาตรีที่คณะเกษตรศาสตร์  มหาวิทยาลัยขอนแก่น  ซึ่งในขณะนั้นบิดาของท่าน ได้ดำรงตำแหน่งรักษาการอธิการบดีมหาวิทยาลัยขอนแก่น  จนในที่สุดก็สำเร็จการศึกษาจากมหาวิทยาลัยขอนแก่น
หม่อมหลวงจักรานพคุณ ทองใหญ่ เป็นผู้ที่มีความรู้ความสามารถทางด้านการเกษตร เป็นนักวิชาการการเกษตร และเขียนหนังสือต่างๆมากมาย ยังมีรายงานการวิจัยต่างๆอีก อาทิเช่น การวิจัยเรื่องการเปรียบเทียบความสามารถในการเพิ่มผลผลิตมันสำปะหลังโดยใช้ ปุ๋ยพืชสด ปุ๋ยเคมี และปุ๋ยคอก   ปัจจุบัน  หม่อมหลวงจักรานพคุณ ทองใหญ่  ได้ถึงแก่กรรมแล้ว
สรุปเหรียญพาราลิมปิกฤดูร้อน 2020

List of medals won by Paralympic delegations
การแสดงภาพจำนวนเหรียญทองที่ได้รับในแต่ละประเภทโดยประเทศอันดับ 10 อันดับแรกในการแข่งขันพาราลิมปิกที่โตเกียว
ตารางเหรียญการแข่งขัน พาราลิมปิกฤดูร้อน 2020 จัดอันดับชาติที่มีส่วนร่วมของคณะกรรมการพาราลิมปิกแห่งชาติ  (NPCs) ที่เข้าร่วมตามจำนวนเหรียญทองที่นักกีฬาได้รับในระหว่างการแข่งขันพาราลิมปิก 2024 ถือเป็นการแข่งขันครั้งที่ 17 โดยเป็นการแข่งขันทุกๆ 4 ปี สำหรับนักกีฬาที่มีความพิการทางกายภาพและความบกพร่องทางสติปัญญา การแข่งขันจัดขึ้นที่กรุงปารีส ประเทศฝรั่งเศส ตั้งแต่วันที่ 24 สิงหาคม ถึง 5 กันยายน พ.ศ. 2564 โดยมีการแข่งขันชิงเหรียญรางวัลจำนวน 539 รายการ
คอสตาริกา เอกวาดอร์ เอลซัลวาดอร์ มอนเตเนโกร และโอมาน คว้าเหรียญพาราลิมปิกเหรียญแรกได้สำเร็จในครั้งนี้ ขณะที่คอสตาริกา เอกวาดอร์ เอธิโอเปีย ปากีสถาน และศรีลังกา คว้าเหรียญทองพาราลิมปิกได้เป็นครั้งแรก
ยูโด เทเบิลเทนนิส และเทควันโด มีรางวัลเหรียญทองแดง 2 เหรียญต่อแต่ละประเภทกีฬา โดยประเภทกีฬาเทเบิลเทนนิสมอบให้แก่ผู้แพ้ในรอบรองชนะเลิศ ส่วนเหรียญทองแดงในประเภทกีฬายูโดและเทควันโดจะแข่งกันในรอบแก้ตัว ซึ่งนักกีฬาที่แพ้ในรอบรองชนะเลิศจะต้องกลับมาแข่งขันเพื่อชิงเหรียญทองแดง
ดูเพิ่ม

สรุปเหรียญรางวัลพาราลิมปิกตลอดกาล
สรุปเหรียญรางวัลโอลิมปิกฤดูร้อน 2020
วิสุทธิ์ วานิชบุตร

| วิสุทธิ์ วานิชบุตร |
| --- | --- |
เกิด: 5 มกราคม พ.ศ. 2498 (69 ปี)
สัญชาติ: ไทย
มีชื่อเสียงจาก: อดีตตำรวจ และอื่น ๆ
วิสุทธิ์ วานิชบุตร (เกิด 5 มกราคม พ.ศ. 2498) เป็นอดีตข้าราชการตำรวจชาวไทย โดยเป็นอดีตรองผบช.สำนักงานกฎหมายและคดี อดีตรองผู้บัญชาการตำรวจภูธรภาค 9 และอดีตผู้บังคับการตำรวจภูธร จังหวัดอ่างทอง
ประวัติ

วิสุทธิ์ วานิชบุตร เกิดเมื่อวันที่ 5 มกราคม พ.ศ. 2498 จบการศึกษาจากโรงเรียนนายร้อยตำรวจสามพราน รุ่นพิเศษรุ่นที่ 9 เมื่อปี พ.ศ. 2521 และได้รับปริญญาดุษฎีบัณฑิตกิตติมศักดิ์ทางนิติศาสตร์จากมหาวิทยาลัยรามคำแหง เมื่อปี พ.ศ. 2551 และรางวัลคนดีศรีราม ในปี พ.ศ. 2550 ชีวิตส่วนตัว สมรสกับ คนิล วานิชบุตร โดยไม่มีบุตรด้วยกัน
การทำงาน

วิสุทธิ์ เริ่มรับราชการตำรวจครั้งแรก ดำรงตำแหน่งประจำแผนกกฎหมาย กองวิชาการกรมตำรวจ จากนั้นขึ้นเป็นนายเวร ผบก.วช., สว.แผนก 7 กองปราบปราม, รองผู้กำกับการกองทะเบียน, ผู้กำกับการ 3 ศสก., ผู้กำกับการกำลังพล บชก.รองผบก.ตำรวจท่องเที่ยว, รองผู้กำกับการทางหลวง, รองผู้กำกับการกองทะเบียนกรมตำรวจ, รองผู้กำกับการปราบปรามการกระทำผิดต่อเด็กเยาวชนและสตรี (ปดส.), ผู้กำกับการประจำสำนักงานตำรวจแห่งชาติ, ผู้กำกับการวิทยาการ 2 จังหวัดนครราชสีมา, ผู้บังคับการกองบังคับการปราบปรามอาชญากรรมทางเศรษฐกิจและเทคโนโลยี, ผู้กำกับการปราบปรามการกระทำผิดต่อเด็กเยาวชนและสตรี (ปดส.), ผู้บังคับการตำรวจภูธร จังหวัดอ่างทอง และรองผู้บัญชาการตำรวจภูธรภาค 9 ในปัจจุบัน
วิสุทธิ์ เป็นที่รู้จักกันดีของสังคมจากการเป็นนายตำรวจที่ทำงานด้านปราบปรามการกระทำผิดต่อสังคมและสินค้าที่ละเมิดลิขสิทธิทางปัญญาหลายอย่าง เช่น การบุกจับร้านอาหารที่ขายเนื้อปลาปักเป้าปะปนมากับปลาชนิดอื่น หรือการบุกจับวีซีดีภาพยนตร์ลามก โดยเฉพาะเรื่องที่นำแสดงโดย เกศริน ชัยเฉลิมพล จนได้รับฉายาจากสื่อมวลชนว่า "มือปราบปลาปักเป้า" และ "มือปราบน้องแนท" จนได้รับรางวัลการปราบปรามทรัพยสินทางปัญญาจาก MPA ZMOTION PICTURE ASSOCIATION จากประเทศสหรัฐอเมริกา
นอกจากนี้แล้ว ยังเป็นที่รู้จักกันดีจากการมักเป็นผู้จัดการแถลงข่าวการจับกุมผู้ต้องหาคดีอาญาต่าง ๆ ด้วยวิธีการประณามเช่น ให้ผู้ต้องหาคาบถุงยาบ้า, เลี้ยงข้าวผู้ต้องหาคดียาเสพย์ติด โดยขึ้นชื่อผู้ต้องหาพร้อมกับคำว่า "เดนมนุษย์" หรือ "อมนุษย์" หรือการทำระบบเก้าอี้ไฟฟ้า จำลองลานประหารชีวิตนักโทษจำลอง ที่มีอุปกรณ์เสมือนจริงครบครัน เพื่อเอาไว้ใช้ในการแถลงข่าวจับกุมผู้จำหน่ายยาบ้าในครั้งต่อไป เป็นต้น ซึ่งในเรื่องนี้ได้กลายเป็นวิพากษ์วิจารณ์ในสังคมถึงเรื่องสิทธิมนุษยชน ซึ่งมีทั้งผู้เห็นด้วยและไม่เห็นด้วย แต่เจ้าตัวยืนยันถึงการกระทำนี้ของตัวว่าจะทำต่อไป รวมถึงการมีบุคคลิกที่วิพากษ์วิจารณ์ถึงระบบโครงสร้างของตำรวจไทยอย่างตรงไปตรงมาอีกด้วย ซึ่งเจ้าตัวเคยบอกว่าตำรวจไทยอยู่ภายใต้การครอบงำของนักการเมือง และปัญหาซีดีที่ละเมิดลิขสิทธิ์ที่ปราบไม่ได้ เพราะมีการจ่ายส่วย เป็นต้น
ในปลายเดือนตุลาคม พ.ศ. 2553 วิสุทธิ์ได้จัดแถลงข่าวที่โรงแรมโนโวเทล สยามสแควร์ ถึงเรื่องการโยกย้ายนายตำรวจระดับรองผู้บัญชาการ (รองผบช.) ถึงผู้บังคับการ (ผบก.) ประจำปี ซึ่งเพิ่งมีการพิจารณาแต่งตั้งไปก่อนหน้านี้ไม่นาน ซึ่งตัว พล.ต.ต.วิสุทธิ์ได้ถูกคำสั่งย้ายไปประจำตำแหน่ง รองผู้บัญชาการสำนักงานกฎหมายและคดี (รองผบช.กมค.) โดยกล่าวว่าตนถูกกลั่นแกล้ง ไม่ได้รับความเป็นธรรม เพราะถูกนักการเมืองระดับชาติที่มีฐานเสียงในภาคใต้ผู้หนึ่งสั่งการ เพราะตนเคยจับกุมผู้กระทำผิดกฎหมายหลายคดีและนักการเมืองผู้นี้มาขอไว้ แต่ตนไม่ยินยอม และยังวิจารณ์ถึงเรื่องอื่น ๆ อาทิ การปฏิบัติหน้าที่ของรัฐบาลและยังตำหนิและท้าทาย นายอภิสิทธิ์ เวชชาชีวะ นายกรัฐมนตรี และ พล.ต.อ.วิเชียร พจน์โพธิ์ศรี ผู้บัญชาการตำรวจแห่งชาติ
วิสุทธิ์ ได้ลาออกจากราชการเมื่อวันที่ 30 กันยายน พ.ศ. 2556 เพื่อมาร่วมชุมนุมกับเครือข่ายนักศึกษาประชาชนปฏิรูปประเทศไทย (คปท.) ขับไล่รัฐบาลนางสาวยิ่งลักษณ์ ชินวัตร โดยให้เหตุผลว่าสุดทนแล้วกับระบอบตำรวจในรัฐบาลชุดนี้
ต่อมาในปี 2558 ได้ถูกพนักงานอัยการจังหวัดสีคิ้วยื่นฟ้อง และถูกศาลฎีกาจำคุก 6 เดือนโดยไม่รอลงอาญา ในคดีรุกที่เขื่อนลำตะคอง
ต่อมาวันที่ 28 สิงหาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ พระราชทานพระราชานุญาตให้ถอด พล.ต.ต.วิสุทธิ์ วานิชบุตร ออกจากยศตำรวจตั้งแต่วันที่ 28 มกราคม พ.ศ. 2558 และให้เรียกคืนเครื่องราชอิสริยาภรณ์
เครื่องราชอิสริยาภรณ์

วิสุทธิ์เคยได้รับและเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2556 –  เหรียญจักรมาลา (ร.จ.ม.)
สุภโชค สัมปัตตะวนิช

| พลโทสุภโชค สัมปัตตะวนิช |
| --- | --- |

ผู้ทรงคุณวุฒิพิเศษ ทบ,รองผู้บัญชาการ โรงเรียนนายร้อยพระจุลจอมเกล้า
 
ข้อมูลส่วนบุคคล
เกิด: 20 พฤษภาคม พ.ศ. 2497 (70 ปี)
ศิษย์เก่า: โรงเรียนวัดราชาธิวาส โรงเรียนนายร้อยพระจุลจอมเกล้า มหาวิทยาลัยออริกอนสเตต
ยศที่ได้รับการแต่งตั้ง
สังกัด: กองทัพบกไทย
ยศ:  พลโท

| พลโทสุภโชค สัมปัตตะวนิช |
| --- | --- |
เกิด: 20 พฤษภาคม พ.ศ. 2497 (70 ปี) กรุงเทพ
สัญชาติ: ไทย
รูปแบบ: มวยไทยเลิศฤทธิ์
ครูผู้สอน: อจ.วิสิทธิ์ เลิศฤทธิ์
ลูก: นายสุภชาติ สัมปัตตะวนิช,ร.อ.สุภโชติ สัมปัตตะวนิช
นักเรียนเด่น: ร้อยตรีวีรายุทธ์ พงษ์ศรีธัญธนา (ครูเปี๊ยก)
พลโท สุภโชค สัมปัตตะวนิช (20 พฤษภาคม พ.ศ. 2497 – ) เป็นผู้อำนวยการส่วนการศึกษา โรงเรียนนายร้อยพระจุลจอมเกล้า และในปี พ.ศ. 2555 เขาได้รับการโยกย้ายมาเป็นรองผู้บัญชาการ โรงเรียนนายร้อยพระจุลจอมเกล้า
ประวัติ

สุภโชค สัมปัตตะวนิช สำเร็จการศึกษาหลักสูตรวิทยาศาสตรมหาบัณฑิตสาขาวิศวกรรมเครื่องกล จากมหาวิทยาลัยออริกอนสเตต
นอกจากนี้ เขายังทำหน้าที่เป็น ราชองครักษ์เวร และเป็นผู้ฝึกสอนมวยไทยเลิศฤทธิ์ ให้กับนักเรียนนายร้อย จปร.โดยได้ออกรายการโทรทัศน์ ฮิวแมนเวปปอน ตอนที่ 1 ที่มีการจัดฉายในหลายประเทศ
เกียรติประวัติ

รางวัลนักเรียนเก่าดีเด่น ของโรงเรียนวัดราชาธิวาส
ผลงานหนังสือ

พ.อ.สุภโชค สัมปัตตะวนิช. คู่มือการใช้รถยนต์. สำนักพิมพ์ชมรมเด็ก. พิมพ์ครั้งที่ 3. ISBN 9748263193.
อรรถสิทธิ์ มหิทธิ

| --- | --- |
เกิด: 13 กันยายน พ.ศ. 2521 (46 ปี)
สัญชาติ:  ไทย
ฉายา: บิ๊ก สระบุรี
ปีที่เริ่มเล่นอาชีพ: 2542-2547, 2551-2553
อันดับสูงสุด: 75
เบรกสูงสุด: 140 – 2009 กรังด์ปรีซ์ (รอบคัดเลือก)
ผ่านเข้ารอบในรายการเก็บคะแนนที่ลึกสุด: รอบ 48 คนสุดท้าย – LG Cup 2002, Bahrain Championship 2008
| เหรียญรางวัล> ตัวแทนของ   ไทย .สนุกเกอร์ชาย.เอเชียนเกมส์ |
| --- | --- | --- |
|  |  โดฮา 2006  | เดี่ยว |
|  |  โดฮา 2006  | คู่ |
ซีเกมส์
|  |  โคราช 2007  | เดี่ยว |
|  |  โคราช 2007  | คู่ |
อิงลิชบิลเลียดชาย
ซีเกมส์
|  |  มาคาติ 2005  | คู่ |
อรรถสิทธิ์ มหิทธิ หรือ บิ๊ก สระบุรี เป็นอดีตนักสนุกเกอร์อาชีพชาวไทย ปัจจุบันเป็นผู้บรรยายและพิธีกรรายการสนุกเกอร์
มหิทธิได้เข้าถึงรอบก่อนรองชนะเลิศในการแข่งขันชิงแชมป์โลกสมัครเล่นไอเอสบีเอฟ 2006 ในอัมมาน ประเทศจอร์แดน ซึ่งเขาพ่ายให้กับเคิร์ต แมฟลิน (Kurt Maflin) ไป 8-4 เฟรม เขาได้เข้าร่วมเมนทัวร์ในฤดูกาลสนุกเกอร์ 2008/2009 โดยได้รับตำแหน่งชนะเลิศในการแข่งขันชิงแชมป์โลกสมัครเล่นไอเอสบีเอฟ 2007 และได้ตกจากการเล่นอาชีพในฤดูกาล 2009/2010
ในปี 2002 เขาได้ผ่านเข้าเล่นในรายการสะสมคะแนนในแอลจีคัฟ (LG Cup) ในรอบแรกแต่ได้แพ้  1–5 เฟรมให้กับ เดวิด เกรย์ (David Gray) เป็นหนึ่งในการแข่งขันที่ถ่ายทอดสดทางโทรทัศน์เป็นครั้งแรกของเขาที่มีผู้ตัดสินโดย มิเคลลา แทปป์ (Michaela Tabb)
แหล่งข้อมูลอื่น

Profile on World Snooker
Profile on Pro Snooker Blog
รายชื่อผู้นำประเทศ พ.ศ. 2563

นี่คือ รายชื่อของผู้นำประเทศของประเทศต่าง ๆ ใน พ.ศ. 2563
ทวีปยุโรป

สหราชอาณาจักร
พระมหากษัตริย์ – สมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถแห่งสหราชอาณาจักร (2495–2565)
นายกรัฐมนตรี – บอริส จอห์นสัน, นายกรัฐมนตรีแห่งสหราชอาณาจักร (2562–2565)
ลัตเวีย
ประธานาธิบดี – Egils Levits (2562–ปัจจุบัน)
นายกรัฐมนตรี – Arturs Krišjānis Kariņš (2562–ปัจจุบัน)
นอร์เวย์
พระมหากษัตริย์ – สมเด็จพระราชาธิบดีฮารัลด์ที่ 5 แห่งนอร์เวย์, สมเด็จพระราชาธิบดีแห่งนอร์เวย์  (2539–ปัจจุบัน)
นายกรัฐมนตรี – อานา ซูลบาร์ก, นายกรัฐมนตรีนอร์เวย์ (2556–2564)
เดนมาร์ก
พระมหากษัตริย์ – สมเด็จพระราชินีนาถมาร์เกรเธอที่ 2 แห่งเดนมาร์ก, สมเด็จพระราชินีนาถแห่งเดนมาร์ก  (2515–ปัจจุบัน)
นายกรัฐมนตรี – เมตเต เฟรเดอริกเซน, นายกรัฐมนตรีเดนมาร์ก (2562–ปัจจุบัน)
สวีเดน
พระมหากษัตริย์ – สมเด็จพระราชาธิบดีคาร์ลที่ 16 กุสตาฟแห่งสวีเดน, สมเด็จพระราชาธิบดีแห่งสวีเดน  (2516–ปัจจุบัน)
นายกรัฐมนตรี – สเตฟาน เลอเว่น, นายกรัฐมนตรีสวีเดน (2557–2564)
เบลเยียม
พระมหากษัตริย์ – สมเด็จพระราชาธิบดีฟีลิปแห่งเบลเยียม, สมเด็จพระราชาธิบดีแห่งเบลเยียม  (2556–ปัจจุบัน)
นายกรัฐมนตรี
ซอฟี วีลแม็ส, นายกรัฐมนตรีเบลเยียม (2562–1 ตุลาคม 2563)
อเล็กซานเดอร์ เดอ ครู, นายกรัฐมนตรีเบลเยียม (1 ตุลาคม 2563–ปัจจุบัน)
ฝรั่งเศส
ประธานาธิบดี – แอมานุแอล มาครง, ประธานาธิบดีฝรั่งเศส (2560–ปัจจุบัน)
นายกรัฐมนตรี
เอดัวร์ ฟีลิป, นายกรัฐมนตรีฝรั่งเศส (2560–3 กรกฎาคม 2563)
ฌ็อง กัสแต็กซ์, นายกรัฐมนตรีฝรั่งเศส (3 กรกฎาคม 2563–ปัจจุบัน)
เยอรมนี
ประธานาธิบดี – ฟรังโก-วอลเตอร์ สไตน์ไมเออร์, ประธานาธิบดีเยอรมนี (2560–ปัจจุบัน)
นายกรัฐมนตรี – อังเกลา แมร์เคิล, นายกรัฐมนตรีเยอรมนี (2548–2564)
โมนาโก
พระมหากษัตริย์ – เจ้าชายอาลแบร์ที่ 2 องค์อธิปัตย์แห่งโมนาโก (2548–ปัจจุบัน)
นายกรัฐมนตรี
แซร์ฌ แต็ล, รัฐมนตรีแห่งรัฐ (2559–31 สิงหาคม 2563)
ปีแยร์ ดาร์ตู, รัฐมนตรีแห่งรัฐ (1 กันยายน 2563–ปัจจุบัน)
นครรัฐวาติกัน
พระมหากษัตริย์ – สมเด็จพระสันตะปาปาฟรานซิส (2556–ปัจจุบัน)
สเปน
พระมหากษัตริย์ – สมเด็จพระราชาธิบดีเฟลิเปที่ 6 แห่งสเปน, สมเด็จพระราชาธิบดีแห่งสเปน (2557–ปัจจุบัน)
นายกรัฐมนตรี – เปโดร ซันเชซ, นายกรัฐมนตรีสเปน (2561–ปัจจุบัน)
อิตาลี
ประธานาธิบดี – แซร์โจ มัตตาเรลลา, ประธานาธิบดีอิตาลี (2558–ปัจจุบัน)
นายกรัฐมนตรี – จูเซปเป คอนเต, นายกรัฐมนตรีอิตาลี (2561–2564)
รัสเซีย
ประธานาธิบดี – วลาดีมีร์ ปูติน, ประธานาธิบดีรัสเซีย (2555–ปัจจุบัน)
นายกรัฐมนตรี
ดมีตรี เมดเวเดฟ, นายกรัฐมนตรีรัสเซีย (2555–16 มกราคม 2563)
มีฮาอิล มีชุสติน, นายกรัฐมนตรีรัสเซีย (16 มกราคม 2563–ปัจจุบัน)
ทวีปอเมริกาเหนือ

แคนาดา
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งแคนาดา (2495–2565)
นายกรัฐมนตรี – จัสติน ทรูโด, นายกรัฐมนตรีแห่งแคนาดา (2558–ปัจจุบัน)
สหรัฐ
ประธานาธิบดี – โจ ไบเดน, ประธานาธิบดีแห่งสหรัฐอเมริกา (2560–2564)
เม็กซิโก
ประธานาธิบดี – อันเดรส มานูเอล โลเปซ โอบราดอร์, ประธานาธิบดีแห่งเม็กซิโก (2561–ปัจจุบัน)
เอลซัลวาดอร์
ประธานาธิบดี – นายิบ บูเกเล, ประธานาธิบดีเอลซัลวาดอร์ (2562–ปัจจุบัน)
คิวบา
ผู้นำพรรคคอมมิวนิสต์ – ราอุล กัสโตร (2554–2564)
ประธานาธิบดี – มิเกล ดิอัซ-กาเนล, ประธานาธิบดีคิวบา (2561–ปัจจุบัน)
นายกรัฐมนตรี – Manuel Marrero Cruz, นายกรัฐมนตรีคิวบา  (2562–ปัจจุบัน)
บาร์เบโดส
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งบาร์เบโดส (2509–2565)
นายกรัฐมนตรี – ไมอา ม็อตลีย์, นายกรัฐมนตรีบาร์เบโดส (2561–ปัจจุบัน)
เบลีซ
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งเบลีซ (2524–2565)
นายกรัฐมนตรี
ดีน แบร์โรว, นายกรัฐมนตรีเบลีซ (2551–12 พฤศจิกายน 2563)
จอห์นนี บรีเซโญ, นายกรัฐมนตรีเบลีซ (12 พฤศจิกายน 2563–ปัจจุบัน)
บาฮามาส
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งบาฮามาส (2516–2565)
นายกรัฐมนตรี – Hubert Minnis, นายกรัฐมนตรีบาฮามาส (2562–ปัจจุบัน)
แอนทีกาและบาร์บิวดา
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งแอนทีกาและบาร์บิวดา (2524–2565)
นายกรัฐมนตรี – แก็ตสตัน บราวน์, นายกรัฐมนตรีแอนติกาและบาร์บูดา (2557–ปัจจุบัน)
คอสตาริกา
ประธานาธิบดี – Carlos Alvarado Quesada, ประธานาธิบดีคอสตาริกา (2561–ปัจจุบัน)
ดอมินีกา
ประธานาธิบดี – ชาลส์ ซาวาริน, ประธานาธิบดีดอมินีกา (2556–ปัจจุบัน)
นายกรัฐมนตรี – รูสเวลต์ สเกอร์ริต, นายกรัฐมนตรีดอมินีกา (2547–ปัจจุบัน)
สาธารณรัฐโดมินิกัน
ประธานาธิบดี – ดานิโล เมดินา, ประธานาธิบดีสาธารณรัฐโดมินิกัน (2553–ปัจจุบัน)
กรีเนดา
พระมหากษัตริย์ – สมเด็จพระราชินีนาถเอลิซาเบธที่ 2, สมเด็จพระราชินีนาถแห่งกรีเนดา (2517–2565)
นายกรัฐมนตรี – คีธ มิตเชลล์, นายกรัฐมนตรีเกรเนดา (2556–ปัจจุบัน)
ทวีปอเมริกาใต้

อาร์เจนตินา
ประธานาธิบดี – อัลเบร์โต เฟร์นันเดซ, ประธานาธิบดีอาร์เจนตินา (2562–ปัจจุบัน)
โบลิเวีย
ประธานาธิบดี
ยานิเน อัญเญซ, ประธานาธิบดีโบลิเวีย (2562–8 พฤศจิกายน 2563)
ลุยส์ อาร์เซ, ประธานาธิบดีโบลิเวีย (8 พฤศจิกายน 2563–ปัจจุบัน)
บราซิล
ประธานาธิบดี – ฌาอีร์ โบลโซนารู, ประธานาธิบดีบราซิล (2562–2565)
ชิลี
ประธานาธิบดี – เซบาสเตียน ปิเนรา, ประธานาธิบดีชิลี (2561–ปัจจุบัน)
เอกวาดอร์
ประธานาธิบดี – เลนิน โมเรโน, ประธานาธิบดีเอกวาดอร์ (2560–2564)
เปรู
ประธานาธิบดี
มาร์ติน บิซการ์รา, ประธานาธิบดีเปรู (2561– 9 พฤศจิกายน 2563)
มานูเอล เมรีโน, ประธานาธิบดีเปรู (10 พฤศจิกายน–15 พฤศจิกายน 2563)
ฟรานซิสโก ซากัสตี, ประธานาธิบดีเปรู (17 พฤศจิกายน 2563–2564)
เวเนซุเอลา
ประธานาธิบดี – นีโกลัส มาดูโร, ประธานาธิบดีเวเนซุเอลา (2556–ปัจจุบัน)
ทวีปแอฟริกา

แอลจีเรีย
ประธานาธิบดี – Abdelmadjid Tebboune, ประธานาธิบดีแห่งแอลจีเรีย (2562–ปัจจุบัน)
นายกรัฐมนตรี – Abdelaziz Djerrad, นายกรัฐมนตรีแห่งแอลจีเรีย (2562–ปัจจุบัน)
แองโกลา
ประธานาธิบดี – จัว ลอเรนโซ, ประธานาธิบดีแห่งแองโกลา (2560–ปัจจุบัน)
เบนิน
ประธานาธิบดี – ปาทริส ตาลง, ประธานาธิบดีแห่งเบนิน (2559–ปัจจุบัน)
บอตสวานา
ประธานาธิบดี – ม็อกกเวทซี มาซีซี, ประธานาธิบดีแห่งบอสวานา (2561–ปัจจุบัน)
บูร์กินาฟาโซ
ประธานาธิบดี – รอช มาร์ก คริสติยอง กาโบเร, ประธานาธิบดีแห่งบูร์กินาฟาโซ (2558–ปัจจุบัน)
นายกรัฐมนตรี – Paul Kaba Thieba, นายกรัฐมนตรีแห่งบูร์กินาฟาโซ (2559–ปัจจุบัน)
บุรุนดี
ประธานาธิบดี
ปีแยร์ อึนกูว์เริงซีซา, ประธานาธิบดีแห่งบุรุนดี (2548–8 มิถุนายน 2563)
Évariste Ndayishimiye, ประธานาธิบดีแห่งบุรุนดี (18 มิถุนายน 2563–ปัจจุบัน)
อียิปต์
ประธานาธิบดี – Abdel Fattah el-Sisi, ประธานาธิบดีแห่งอียิปต์ (2557–ปัจจุบัน)
นายกรัฐมนตรี – Moustafa Madbouly, นายกรัฐมนตรีแห่งอียิปต์ (2558–ปัจจุบัน)
เอธิโอเปีย
ประธานาธิบดี – ซาห์เล เวิร์ก ซิวเด, ประธานาธิบดีแห่งเอธิโอเปีย (2561–ปัจจุบัน)
นายกรัฐมนตรี – อาบีย์ อาห์เม็ด, นายกรัฐมนตรีแห่งเอธิโอเปีย (2561–ปัจจุบัน)
เคนยา
ประธานาธิบดี – อูฮูรู เคนยัตตา, ประธานาธิบดีแห่งเคนยา (2556–ปัจจุบัน)
เลโซโท
พระมหากษัตริย์ – สมเด็จพระราชาธิบดีเลตซีที่ 3 แห่งเลโซโท (2539–ปัจจุบัน)
นายกรัฐมนตรี – Tom Thabane (2560–ปัจจุบัน)
โมร็อกโก
พระมหากษัตริย์ – สมเด็จพระราชาธิบดีมุฮัมมัดที่ 6 แห่งโมร็อกโก (2542–ปัจจุบัน)
นายกรัฐมนตรี – Saadeddine Othmani (2560–ปัจจุบัน)
ไนจีเรีย
ประธานาธิบดี – มูฮัมมาดู บูฮารี, ประธานาธิบดีแห่งไนจีเรีย (2558–ปัจจุบัน)
เอสวาตินี
พระมหากษัตริย์ – สมเด็จพระราชาธิบดีอึมสวาตีที่ 3 แห่งสวาซิแลนด์ (2529–ปัจจุบัน)
นายกรัฐมนตรี – แอมโบรส มันดวูโล ดีลามินี (2561–13 ธันวาคม 2563)
แอฟริกาใต้
ประธานาธิบดี – ไซริล รามาโฟซา (2561–ปัจจุบัน)
ซูดาน
ประธานาธิบดี – Abdel Fattah al-Burhan (2562–ปัจจุบัน)
นายกรัฐมนตรี – Abdalla Hamdok (2562–ปัจจุบัน)
เซเชลส์
ประธานาธิบดี – ดานี ฟอร์ (2559–ปัจจุบัน)
เซเนกัล
ประธานาธิบดี – มากี ซาล (2555–ปัจจุบัน)
เขตโอเชียเนีย

ออสเตรเลีย
พระมหากษัตริย์ – สมเด็จพระราชินีนาถอลิซาเบธที่ 2, พระราชินีแห่งออสเตรเลีย (2495–2565)
ข้าหลวงใหญ่ – เดวิด เฮอร์ลีย์, ข้าหลวงใหญ่แห่งออสเตรเลีย (2562–ปัจจุบัน)
นายกรัฐมนตรี – สกอตต์ มอร์ริซัน, นายกรัฐมนตรีแห่งออสเตรเลีย (2561–2565)
ฟีจี
ประธานาธิบดี – Jioji Konrote, ประธานาธิบดีฟีจี (2558–ปัจจุบัน)
นายกรัฐมนตรี – พลเรือจัตวาแฟรงค์ ไบนิมารามา, นายกรัฐมนตรีฟีจี (2550–ปัจจุบัน)
คิริบาส
ประธานาธิบดี – Taneti Mamau, ประธานาธิบดีคิริบาส (พ.ศ. 2559–ปัจจุบัน)
หมู่เกาะมาร์แชลล์
ประธานาธิบดี – Hilda Heine, ประธานาธิบดีหมู่เกาะมาร์แชลล์ (2559–ปัจจุบัน)
ไมโครนีเชีย
ประธานาธิบดี – David W. Panuelo, ประธานาธิบดีไมโครนีเชีย (2562–ปัจจุบัน)
นาอูรู
ประธานาธิบดี – Lionel Aingimea, ประธานาธิบดีนาอูรู (2562–ปัจจุบัน)
นิวซีแลนด์
พระมหากษัตริย์ – สมเด็จพระราชินีนาถเอลิซาเบธที่ 2, พระราชินีแห่งนิวซีแลนด์ (2496–2565)
ข้าหลวงใหญ่ – เดม แพตซี เรดดี, ข้าหลวงใหญ่แห่งนิวซีแลนด์ (2559–2564)
นายกรัฐมนตรี – จาซินดา อาร์เดิร์น, นายกรัฐมนตรีนิวซีแลนด์ (2560–2566)
หมู่เกาะคุก (รัฐสมทบของนิวซีแลนด์)
ผู้แทนพระราชินี – ทอม มาร์สเตอร์ส, ผู้แทนพระราชินีแห่งหมู่เกาะคุก (2556–ปัจจุบัน)
นายกรัฐมนตรี – เฮนรี ปูนา, นายกรัฐมนตรีหมู่เกาะคุก (2553–ปัจจุบัน)
นีวเว (รัฐสมทบของนิวซีแลนด์)
นายกรัฐมนตรี – โตเก ตาลากี, นายกรัฐมนตรีนีวเว (2551–ปัจจุบัน)
ปาเลา
ประธานาธิบดี – ทอมมี เรเมเงเซา, ประธานาธิบดีปาเลา (2556–ปัจจุบัน)
ปาปัวนิวกินี
พระมหากษัตริย์ – สมเด็จพระราชินีนาถเอลิซาเบธที่ 2, พระราชินีแห่งปาปัวนิวกินี (2518–2565)
ข้าหลวงใหญ่ – เซอร์ บ็อบ ดาเด, ข้าหลวงใหญ่แห่งปาปัวนิวกินี (2560–ปัจจุบัน)
นายกรัฐมนตรี – เจมส์ มาราปี, นายกรัฐมนตรีปาปัวนิวกินี (2562–ปัจจุบัน)
ซามัว
ประมุขแห่งรัฐ – Va'aletoa Sualauvi II, โอ เล อาโอ โอ เล มาโลแห่งซามัว (2560–ปัจจุบัน)
นายกรัฐมนตรี – ตูอิลาเอปา อาไอโอโน ไซเลเล มาลีเอเลหาโอไอ, นายกรัฐมนตรีซามัว (2541–ปัจจุบัน)
หมู่เกาะโซโลมอน
พระมหากษัตริย์ – สมเด็จพระราชินีนาถเอลิซาเบธที่ 2, พระราชินีแห่งหมู่เกาะโซโลมอน (2521–2565)
ข้าหลวงใหญ่ – เซอร์ David Vunagi, ข้าหลวงใหญ่หมู่เกาะโซโลมอน (2562–ปัจจุบัน)
นายกรัฐมนตรี – Manasseh Sogavare, นายกรัฐมนตรีหมู่เกาะโซโลมอน (2562–ปัจจุบัน)
ตองงา
พระมหากษัตริย์ – สมเด็จพระราชาธิบดีตูปูที่ 6, พระมหากษัตริย์แห่งตองงา (2555–ปัจจุบัน)
นายกรัฐมนตรี – Pohiva Tu'i'onetoa, นายกรัฐมนตรีตองงา (2562–ปัจจุบัน)
ตูวาลู
พระมหากษัตริย์ – สมเด็จพระราชินีนาถเอลิซาเบธที่ 2, พระราชินีแห่งตูวาลู (2521–2565)
ข้าหลวงใหญ่ – เซอร์ Iakoba Italeli, ผู้สำเร็จราชการตูวาลู (2553–2564)
นายกรัฐมนตรี - กาอูเซอา นาตาโน, นายกรัฐมนตรีตูวาลู (2562–ปัจจุบัน)
วานูวาตู
ประธานาธิบดี – Tallis Obed Moses, ประธานาธิบดีตูวาลู (2560–ปัจจุบัน)
นายกรัฐมนตรี – Charlot Salwai, นายกรัฐมนตรีวานูวาตู (2559–ปัจจุบัน)
แหล่งข้อมูลอื่น

Rulers
| ด ค กรายชื่อผู้นำประเทศตามปี |
| --- | --- |
คริสต์ศตวรรษที่ 21
 2024  2023  2022  2021  2020  2019  2018  2017  2016  2015  2014  2013  2012  2011  2010  2009  2008  2007  2006  2005  2004  2003  2002  2001
วัดคลองวาฬ

| วัดคลองวาฬ |
| --- | --- |
พระอุโบสถ

ที่ตั้ง: 449 ถนนประจวบ - คลองวาฬ ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ 77000
ประเภท: พระอารามหลวงชั้นตรี ชนิดสามัญ
นิกาย: เถรวาท มหานิกาย
เจ้าอาวาส: พระธรรมวชิรสิทธาจารย์ (ละเอียด สุทนฺโต)
เว็บไซต์: watklongwan.net
 สถานีย่อยพระพุทธศาสนา
วัดคลองวาฬ เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย โดยมีพระธรรมวชิรสิทธาจารย์ (ละเอียด สุทนฺโต) เจ้าคณะภาค ๑๕ เป็นเจ้าอาวาส
ที่ตั้งและอาณาเขต

วัดคลองวาฬตั้งอยู่บนถนนประจวบ - คลองวาฬ หมู่ที่ 1 ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ กินเนื้อที่ 57 ไร่ 3 งาน 30 ตารางวา โดยมีอาณาเขตจรดทางหลวงและที่ดินเอกชนทางทิศเหนือ จรดโรงเรียนบ้านคลองวาฬทางทิศใต้ จรดทางหลวงทางทิศตะวันออก และจรดทางสาธารณะทางทิศตะวันตก
ประวัติ

วัดคลองวาฬ เริ่มสร้างในสมัยใดไม่มีหลักฐานปรากฏแน่ชัด แต่สันนิษฐานว่าสร้างมาก่อนที่จะเป็นเมืองคลองวาฬ เดิมทีวัดคลองวาฬไม่ได้ตั้งอยู่ในสถานที่ปัจจุบันนี้ แต่ได้ย้ายสถานที่ถึง 3 ครั้ง 3 แห่งก่อนที่จะมาตั้งอยู่ในที่ปัจจุบัน การหาหลักฐานที่แน่ชัดไม่ได้ก็คงเพราะเมืองคลองวาฬสมัยก่อนเป็นเมืองหน้าด่านที่ต้องรับศึกพม่าโดยตลอดทำให้การที่จะสร้างวัดให้มั่นคงถาวรเป็นไปได้ยาก แม้แต่จวนเจ้าเมืองก็ไม่ปรากฏหลักฐานแน่ชัดว่าอยู่ที่ใด ปัจจุบันวัดคลองวาฬอยู่ห่างจากเมืองประจวบคีรีขันธ์ไปทางทิศใต้ประมาณ 9 กิโลเมตร
ปูชนียวัตถุ

พระพุทธชินราชมุนีศรีประจวบคีรีขันธ์ พระประธานประจำพระอุโบสถ
หลวงพ่อศักดิ์สิทธิ์สมประสงค์ พระประธานองค์เก่า ประดิษฐานในพระวิหาร เป็นพระพุทธรูปโบราณยุครัตนะ ทรงจีวรลายดอกพิกุล
พระพุทธรัตนมงคล พระประธานบนศาลาการเปรียญ (หอฉัน)
ถาวรวัตถุ

พระอุโบสถเดิม เป็นอาคารคอนกรีตเสริมเหล็ก กว้าง 9 เมตร ยาว 18 เมตร สร้างเมื่อ พ.ศ. 2469
ศาลาการเปรียญ เป็นอาคารครึ่งตึกครึ่งไม้ 2 ชั้น กว้าง 11 เมตร ยาว 22 เมตร สร้างเมื่อ พ.ศ. 2501
หอสวดมนต์ เป็นอาคารไม้ กว้าง 9 เมตร ยาว 14 เมตร สร้างเมื่อ พ.ศ. 2496
กุฏิสงฆ์ จำนวน 12 หลัง
นอกจากนี้มี ห้องสมุด หอฉัน ศาลาบำเพ็ญกุศลและฌาปนสถาน
การศึกษา

โรงเรียนพระปริยัติธรรมแผนกธรรม เปิดสอนเมื่อ พ.ศ. 2478
โรงเรียนพระปริบัติธรรมแผนกบาลี เปิดสอนเมื่อ พ.ศ. 2510